cyanic-selkie/wikianc huggingface dataset:
Pac-Man World
Πλοκή
Ο Pac-Man φτάνει σπίτι για τα 20ά του γενέθλια, για να ανακαλύψει ότι οι φίλοι και η οικογένεια του (Ms. Pac-Man, Baby Pac, Jr. Pac, Professor Pac, ο σκύλος Chomp Chomp και Pooka) απήχθησαν από τον κακό Toc-Man, ένα γιγάντιο ρομπότ Pac-Man που δημιουργήθηκε από τον Orson, ο οποίος επανειλημμένα κλέβει την ταυτότητα του Pac-Man. Ο Pac-Man ξεκινάει για το Ghost Island και αρχίζει την προσπάθεια του για να τους απελευθερώσει.
Τρόπος παιχνιδιού
Το παιχνίδι είναι βασισμένο σε 3D πλατφόρμα και ακολουθεί την ιστορία του χαρακτήρα. Σε κάθε επίπεδο αντιμετωπίζεις έναν λαβύρινθο στον οποίο παίζεις σύμφωνα με τους κανόνες του κλασικού παιχνιδιού. Εκεί, βρίσκονται σπαρμένα Pac-Dots, φρούτα και φαντάσματα. Η μουσική είναι τροποποιημένη από την αρχική, ενώ το κλασικό Pac-Man είναι διαθέσιμο από το μενού.
Η διάταξη των επιπέδων είναι συγκεκριμένη. Κάθε κόσμος αποτελείται από τρία ή τέσσερα επίπεδα. Στο πρώτο επίπεδο κάθε κόσμου, εμφανίζεται μία νέα τεχνική ή ένας καινούριος εχθρός. Το δεύτερο και τρίτο επίπεδο απαιτούν τη χρήση αυτής της τεχνικής ώστε να ολοκληρωθούν. Το τέταρτο επίπεδο περιλαμβάνει τον αρχηγό του κόσμου και χρειάζεται μία ειδική μάχη ή η λύση κάποιου παζλ για να ολοκληρωθεί.
Στο δεύτερο επίπεδο κάθε κόσμου βρίσκεται και ένα κλειδί, το οποίο χρησιμεύει στην απελευθέρωση κάποιου εκ των φίλων του Pac-Man, που κρατείται αιχμάλωτος στο τρίτο επίπεδο. Κάθε χαρακτήρας που απελευθερώνεται, εμφανίζεται αργότερα για να βοηθήσει τον Pac-Man στην τελική μάχη εναντίον του Toc-Man. Όμως υπάρχουν και ορισμένες εξαιρέσεις σε αυτό, όπως τα επίπεδα Ruins, Factory και Space.
Άλλες εκδόσεις
Το sequel του παιχνιδιού, το Pac-Man World 2, κυκλοφόρησε στις 24 Φεβρουαρίου του 2002. Είναι διαθέσιμο για PC, PlayStation 2, GameCube, Xbox και Game Boy Advance.
Το Pac-Man World 3 κυκλοφόρησε το 2005. Αυτό το παιχνίδι εισήγαγε νέες κινήσεις και δυνάμεις του Pac-Man, ο οποίος πλέον είχε και φωνητική ικανότητα.
Εξωτερικοί σύνδεσμοι
Κατηγορία:Pac-Man Κατηγορία:Βιντεοπαιχνίδια του 1999 Κατηγορία:Βιντεοπαιχνίδια του 2000 Κατηγορία:Βιντεοπαιχνίδια του 2004 Κατηγορία:Βιντεοπαιχνίδια του PlayStation Κατηγορία:Βιντεοπαιχνίδια του Game Boy Advance Κατηγορία:3D βιντεοπαιχνίδια πλατφόρμας Κατηγορία:Βιντεοπαιχνίδια ανεπτυγμένα στο Ηνωμένο Βασίλειο Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Καβείριο Θηβών
Το Καβείριο Θηβών, επίσης Καβιρείον Θηβών, είναι γνωστό ιερό των Καβείρων και βρίσκεται περίπου 8 χλμ δυτικά των Θηβών. Ηταν αφιερωμένο σε θεότητες άγνωστης προέλευσης, τον Κάβειρο και τον Παίδα, στους οποίους η Δήμητρα αποκάλυψε μυστήρια που αποσκοπούσαν στην ενδυνάμωση της γονιμότητας των καρπών, των ζώων και των ανθρώπων.
Η λατρεία
Ο Παυσανίας δεν αποκαλύπτει κάτι για τη φύση των συγκεκριμένων μυστηρίων, αναφέροντας απλώς ότι σύμφωνα με τη θηβαϊκή παράδοση υπήρχε πόλη, της οποίας οι κάτοικοι αποκαλούνταν Κάβειροι. Η Δήμητρα, όταν επισκέφθηκε την περιοχή, φέρεται πως αποκάλυψε κάποιο μυστήριο των Καβείρων στον Προμηθέα και τον γιο του Αιτναίο, τις λεπτομέρειες του οποίου δεν μπορούσε να αποκαλύψει ο Παυσανίας. Τα μυστήρια ήταν ένα από τα δώρα της Δήμητρας στους Καβείρους, που διώχθηκαν από την χώρα τους από τους Αργείους. Οι Κάβειροι ως προστάτιδες θεότητες του ιερού ήταν φύλακες των αμπελιών και της γονιμότητας.
Σύμφωνα με την ερμηνεία του Καρλ Κερένυι σε σχετική εικονογραφία του ιερού οι άρρενες εκπρόσωποι του ανθρώπινου γένους ο Πρατόλαος και ο Μίτος, δηλαδή ο Πρώτος Άνθρωπος και ο Σπόρος, ατενίζουν τον μεγάλο Διονυσιακό Κάβιρο και τον Παίδα που τον υπηρετεί. Ο Κερένυι ταυτίζει τον Κάβιρο με τους αρχικούς Τιτάνες, θεότητες οι οποίες σχετίζονται με τη σκοτεινή σφαίρα από την οποία προέρχεται η ζωή και είναι απαγορευμένες για την αφήγηση του Παυσανία.
Ο αρχαιολογικός χώρος
Το ιερό ανακαλύφθηκε το 1887-88, από τις ανασκαφές του Γερμανικού Αρχαιολογικού Ινστιτούτου υπό την επίβλεψη Γερμανών αρχαιολόγων όπως οι P. Wolters, Βίλχελμ Ντέρπφελντ, W. Judeich, H. Winnefeld, και F. Winter. Ανασκαφή έγινε επίσης το 1955, υπό την εποπτεία της G. Bruns που διάρκεσε έως το 1966, αποκαλύπτοντας τα ερείπια ενός ορθογώνιου ναού, που χρονολογείται στον 6ο Π.Κ.Ε. αι.
Πλησίον του ναού κατασκευάστηκε κατά την ελληνιστική περίοδο αρχαίο θέατρο. Δε διέθετε σκηνή, αλλά είχε 10 κερκίδες και ένα βωμό στο μέσο της ορχήστρας διαμέτρου 26 μέτρων και συνολική διάμετρο θεάτρου τα 60 μ. Νοτιοανατολικά του θεάτρου υπάρχει στοά (40 x 6 μ.), η οποία χρησιμοποιείτο για λατρευτικούς σκοπούς. Αποκαλύφθηκαν επίσης κυκλικά και ελλειψοειδή κτήρια, διάσπαρτα στον χώρο του ιερού, εξοπλισμένα με βόθρους για τις αιματηρές θυσίες και τους τελετουργικούς καθαρμούς.
Αναφέρεται επίσης Ιερό Άλσος της Καβειρίας Δήμητρας και της Κόρης, όπου αποκάλυψε η Δήμητρα το μυστήριο στους Καβείρους. Κατά τον Παυσανία και πάλι, κοντά στο κέντρο της Ανθηδώνας ΝΑ των Θηβών υπήρχε ιερό των Καβείρων αφιερωμένο στη λατρεία της Δήμητρας και της Κόρης.
Διαδίκτυο
Κατηγορία:Αρχαιολογικοί τόποι στη Βοιωτία Κατηγορία:Αρχαία ελληνικά ιερά Κατηγορία:Αρχαία Θήβα
Artemis 1
Το Artemis 1, επίσημα Artemis I, είναι μια εν εξελίξει μη επανδρωμένη αποστολή σε τροχιά γύρω από τη Σελήνη, η πρώτη διαστημική πτήση του προγράμματος Artemis της NASA. Πρόκειται επίσης για την πρώτη ολοκληρωμένη δοκιμαστική πτήση του διαστημοπλοίου Orion και του πυραύλου Space Launch System (SLS). Το Artemis 1 εκτοξεύθηκε με επιτυχία από το Διαστημικό Κέντρο Κένεντι στις 16 Νοεμβρίου 2022 στις 06:47:44 UTC. Kύριος στόχος της αποστολής είναι να δοκιμαστεί το Orion, ιδίως η θερμική ασπίδα του, στο πλαίσιο της προετοιμασίας για τις επόμενες αποστολές του προγράμματος. Οι αποστολές αυτές αποσκοπούν στην αποκατάσταση της ανθρώπινης παρουσίας στη Σελήνη και στην επίδειξη τεχνολογιών και επιχειρηματικών προσεγγίσεων που απαιτούνται για μελλοντικές επιστημονικές μελέτες, συμπεριλαμβανομένης της εξερεύνησης του Άρη. Η αποστολή αυτή ολοκληρώθηκε με επιτυχία στις 9 Δεκεμβρίου του 2022
Παλαιότερα γνωστή ως Αποστολή Εξερεύνησης-1 (Exploration Mission-1, EM-1), η αποστολή πήρε το σημερινό της όνομα έπειτα από τη δημιουργία του προγράμματος Artemis. Εκτοξεύτηκε από το συγκρότημα 39B στο Διαστημικό Κέντρο Κένεντι με πύραυλο SLS. Το διαστημικό σκάφος Orion έχει εκτοξευθεί σε μια αποστολή διάρκειας 25 ημερών. με τουλάχιστον 6 από αυτές τις ημέρες σε μακρινή ανάδρομη τροχιά γύρω από τη Σελήνη. Αφού τέθηκε σε περιγήινη τροχιά και πραγματοποιήθηκαν οι αναγκαίοι τροχιακοί ελιγμοί προκειμένου το Orion να φθάσει στη Σελήνη, τέθηκαν σε τροχιά δέκα μικροδορυφόροι (Cubesats) που μεταφέρονταν ως δευτερεύοντα φορτία στο πλαίσιο της αποστολής. Το Orion ολοκλήρωσε μια πτήση (flyby) προς τη Σελήνη στις 21 Νοεμβρίου και θα εισέλθει σε μια μακρινή ανάδρομη τροχιά για έξι ημέρες με μια προγραμματισμένη δεύτερη πτήση προς τη Σελήνη στις 25 Νοεμβρίου. Κατά την επάνοδό της στη Γη η διαστημική κάψουλα θα προσθαλασσωθεί στον Ειρηνικό Ωκεανό. Η πιστοποίηση του Orion και του SLS για επανδρωμένες πτήσεις, θα επιτρέψει την αποστολή αστροναυτών αρχής γενομένης με το Artemis 2. Συγκεκριμένα με το Artemis 2 θα πραγματοποιηθεί επανδρωμένη πτήση (flyby) στη Σελήνη και με το Artemis 3 θα προσεληνωθούν άνθρωποι στην επιφάνεια του φυσικού μας δορυφόρου, πενήντα χρόνια έπειτα από την τελευταία αποστολή του προγράμματος Απόλλων.
Το Orion της αποστολής Artemis 1 τοποθετήθηκε επί του πυραύλου SLS στις 20 Οκτωβρίου 2021, σηματοδοτώντας την πρώτη φορά που ένας υπερβαρύς διαστημικός πύραυλος συναρμολογήθηκε μέσα στο περίφημο Vehicle Assembly Building (VAB) της NASA μετά από τον το τελευταίο Saturn V το 1973. Στις 17 Αυγούστου 2022, έπειτα από από μια σειρά καθυστερήσεων που προκλήθηκαν εξαιτίας διάφορων τεχνικών δυσκολιών, ο διαστημικός πύραυλος άφησε το VAB προκειμένου να εκτοξευτεί. Οι δύο πρώτες απόπειρες εκτόξευσης ακυρώθηκαν λόγω ελαττωματικής μέτρησης της θερμοκρασίας του κινητήρα στις 29 Αυγούστου 2022 και διαρροής υδρογόνου κατά τον ανεφοδιασμό στις 3 Σεπτεμβρίου 2022 αντίστοιχα.
Προφίλ σεληνιακής αποστολής
αριστερά|μικρογραφία|250px|Σύνοψη της αποστολής Άρτεμις Ι Το Artemis 1 εκτοξεύθηκε με την παραλλαγή Block 1 του Space Launch System. Το Block 1 αποτελείται από ένα βασικό στάδιο, δύο πυραυλοκινητήρες στεραιού καυσίμου πέντε τμημάτων (αγγλ. solid-rocket-booster, SRB) και ένα ανώτερο στάδιο. Το κύριο στάδιο χρησιμοποιεί τέσσερις κινητήρες RS-25D, οι οποίοι έχουν πετάξει στο παρελθόν σε αποστολές διαστημικών λεωφορείων. Το πρώτο στάδιο του πυραύλου αποδίδει συνονλικά 39.000 kN ή περίπου 4.000 μετρικούς τόνους ώσης κατά την απογείωση. Το ανώτερο στάδιο, γνωστό ως «Ενδιάμεσο Κρυογενικό Στάδιο Προώθησης» (αγγλ. Interim Cryogenic Propulsion Stage, ICPS), βασίζεται στο δεύτερο στάδιο των πυραύλων Delta III και IV και προωθείται από έναν μόνο κινητήρα RL10B-2 στην αποστολή Artemis 1.
Μόλις τέθηκε σε τροχιά, το ICPS πυροδότησε τον κινητήρα του προκειμένου να πραγματοποιηθούν οι αναγκαίοι τροχιακοί ελιγμοί προκειμένου να σταλεί το Orion στη Σελήνη. Στη συνέχεια το Orion αποχωρήσθηκε από το ICPS και συνέχισε την πορεία του προς τη Σελήνη. Μετά τον διαχωρισμό του Orion το ICPS ανέπτυξε δέκα Cubesats που θα διεξάγουν επιστημονική έρευνα και θα χρησιμοποιηθούν για την επίδειξη τεχνολογιών.
Το Orion θα περάσει περίπου τρεις εβδομάδες στο διάστημα, συμπεριλαμβανομένων έξι ημερών σε απομακρυσμένη ανάδρομη τροχιά (αγγλ. Distant Retrograde Orbit, DRO) γύρω από τη Σελήνη. Θα πλησιάσει την επιφάνεια της Σελήνης σε απόσταση 97 χιλιομέτρων (πλησιέστερη προσέγγιση) και η μέγιστη απόστασή του από τη Γη θα είναι 480.494 χιλιόμετρα.
Ιστορικό υπόβαθρο
Το Artemis 1 είχε περιγραφεί από τη NASA ως Exploration Mission 1 (EM-1) το 2012, όταν είχε προγραμματιστεί να εκτοξευθεί το 2017 ως η πρώτη προγραμματισμένη πτήση του Space Launch System και η δεύτερη μη επανδρωμένη δοκιμαστική πτήση του οχήματος πολλαπλών χρήσεων Orion. Τα αρχικά σχέδια για το EM-1 προέβλεπαν ότι θα έμπαινε σε τροχιά γύρω από τη Σελήνη κατά τη διάρκεια μιας αποστολής επτά ημερών.
Τον Ιανουάριο του 2013 ανακοινώθηκε ότι η μονάδα εξυπηρέτησης (αγγλ. Service Module, SM) του Orion θα κατασκευαζόταν από τον Ευρωπαϊκό Οργανισμό Διαστήματος και θα ονομαζόταν European Service Module (ESM). Στα μέσα Νοεμβρίου 2014 ξεκίνησε η κατασκευή του κεντρικού σταδίου του SLS στην εγκατάσταση συναρμολόγησης Michoud (Michoud Assembly Facility, MAF) της NASA. Τον Ιανουάριο του 2015 η NASA και η Lockheed Martin ανακοίνωσαν ότι η κύρια δομή του Orion που χρησιμοποιήθηκε στο Artemis 1 θα ήταν έως και 25% ελαφρύτερη σε σύγκριση με την προηγούμενη (EFT-1). Αυτό θα επιτυγχανόταν με τη μείωση του αριθμού των πάνελ κώνου από έξι (EFT-1) σε τρία (EM-1), τη μείωση του συνολικού αριθμού των συγκολλήσεων από 19 σε 7 καθώς και την εξοικονόμηση της πρόσθετης μάζας του υλικού συγκόλλησης. Βάρος εξοικονομήθηκε επίσης χάρη στην αναθεώρηση διαφόρων εξαρτημάτων και καλωδιώσεων. Για το Artemis 1 το Orion θα εξοπλιστεί με πλήρες σύστημα υποστήριξης ζωής και καθίσματα πληρώματος, αλλά θα μείνει χωρίς πλήρωμα.
Αρχικά, η έκδοση του SLS για τις πρώτες τρεις αποστολές επρόκειτο να χρησιμοποιήσει το Exploration Upper Stage (EUS). Ωστόσο, λόγω των υπερβολικών καθυστερήσεων στην ανάπτυξη του EUS, τον Απρίλιο του 2018 η NASA αποφάσισε να μεταβεί από το Block 1B στο λιγότερο ισχυρό Block 1 για αυτές τις τρεις αποστολές. Το EUS θα χρησιμοποιηθεί από την τέταρτη αποστολή του SLS και μετά. Τον Φεβρουάριο του 2017 η NASA διερεύνησε τη βιωσιμότητα η πρώτη πτήση του SLS να είναι επανδρωμένη. Το πλήρωμα θα ήταν διμελές και ο χρόνος πτήσης μικρότερος από ότι σε μια μη επανδρωμένη αποστολή. Έπειτα από τη διεξαγωγή πολύμηνης μελέτης σκοπιμότητας η NASA απέρριψε την πρόταση αυτή, επικαλούμενη το κόστος ως το κύριο ζήτημα και συνέχισε με το σχέδιο να πετάξει την πρώτη αποστολή του SLS χωρίς πλήρωμα.
Τον Μάρτιο του 2019, ο τότε επικεφαλής της NASA Τζιμ Μπριντενστάιν (Jim Bridenstine) πρότεινε την εκτόξευση του Orion με εμπορικούς πυραύλους όπως ο Falcon Heavy και ο Delta IV Heavy αντί για τον SLS προκειμένου για να τηρηθεί το χρονοδιάγραμμα. Η αποστολή θα απαιτούσε δύο εκτοξεύσεις: μία για να τεθεί το Orion σε περιγήινη τροχιά και ακόμη μία που θα μετέφερε το στάδιο τροχιακών ελιγμών. Στη συνέχεια, τα δύο σκάφη θα συνδέονταν ενώ βρίσκονταν σε τροχιά γύρω από τη Γη και το στάδιο τροχιακών ελιγμών θα πυροδοτούνταν για να στείλει το Orion στη Σελήνη. Η πρόταση τελικά δεν εφαρμόστηκε στην πράξη. Μια πρόκληση με αυτή την επιλογή θα ήταν η πραγματοποίηση αυτής της σύνδεσης, δεδομένου ότι τα Orion δεν θα φέρουν τον αναγκαίο μηχανισμό μέχρι το Artemis 3. Εν τέλει η πρόταση αρχειοθετήθηκε στα μέσα του 2019 λόγω του συμπεράσματος μιας άλλης μελέτης ότι θα καθυστερούσε περαιτέρω την αποστολή.
Επίγειες δοκιμές
Το βασικό στάδιο για το Artemis 1, που κατασκευάστηκε στις εγκαταστάσεις συναρμολόγησης Michoud από την Boeing, είχε και τους τέσσερις κινητήρες συνδεδεμένους τον Νοέμβριο του 2019 και κηρύχθηκε ολοκληρωμένος ένα μήνα αργότερα. Το κεντρικό στάδιο έφυγε από τις εγκαταστάσεις για να υποβληθεί στη σειρά δοκιμών Green Run στο Διαστημικό Κέντρο Stennis, η οποία αποτελείται από οκτώ δοκιμές αυξανόμενης πολυπλοκότητας:
Η πρώτη δοκιμή πραγματοποιήθηκε τον Ιανουάριο του 2020, και οι επόμενες δοκιμές Green Run πραγματοποιήθηκαν χωρίς προβλήματα. Στις 16 Ιανουαρίου 2021, ένα χρόνο αργότερα, πραγματοποιήθηκε η όγδοη και τελευταία δοκιμή, αλλά ο κινητήρας έσβησε μετά από ένα λεπτό σε λειτουργία, χωρίς σημάδια ζημιάς στον κινητήρα. Αυτό προκλήθηκε από την πτώση της πίεσης στο υδραυλικό σύστημα που χρησιμοποιείται για το σύστημα ελέγχου διανύσματος ώσης των κινητήρων κάτω από τα όρια που είχαν οριστεί για τη δοκιμή. Ωστόσο, τα όρια ήταν συντηρητικά - αν μια τέτοια ανωμαλία εμφανιζόταν κατά την εκτόξευση, ο πύραυλος θα πετούσε κανονικά. Η τελευταία δοκιμή πραγματοποιήθηκε ξανά με επιτυχία στις 18 Μαρτίου 2021. Στη συνέχεια, ο πυρήνας αναχώρησε από το διαστημικό κέντρο Stennis στις 24 Απριλίου 2021, με προορισμό το διαστημικό κέντρο Κένεντι.
Συναρμολόγηση
μικρογραφία|Το SLS με την κάψουλα Orion στο κτίριο συναρμολόγησης οχημάτων, Μάρτιος 2022 Το Ενδιάμεσο Στάδιο Κρυογονικής Προώθησης ήταν το πρώτο μέρος του SLS που παραδόθηκε στο Διαστημικό Κέντρο Κένεντι τον Ιούλιο του 2017. Τρία χρόνια αργότερα, όλα τα τμήματα του εκτοξευτή στερεών πυραύλων του SLS μεταφέρθηκαν με τρένο στο Διαστημικό Κέντρο Κένεντι στις 12 Ιουνίου 2020, και ο προσαρμογέας βαθμίδας εκτόξευσης του SLS (LVSA) παραδόθηκε με φορτηγίδα ένα μήνα αργότερα, στις 29 Ιουλίου 2020. Η συναρμολόγηση του SLS πραγματοποιήθηκε στο High Bay 3 του κτιρίου συναρμολόγησης οχημάτων, ξεκινώντας με την τοποθέτηση των δύο κάτω τμημάτων του στερεού πυραυλικού εκτοξευτή στις 23 Νοεμβρίου 2020. Η συναρμολόγηση των προωθητήρων διακόπηκε προσωρινά λόγω της καθυστέρησης των δοκιμών Green Run του κεντρικού σταδίου και συνεχίστηκε στις 7 Ιανουαρίου 2021, ενώ η στοίβαξη των προωθητήρων ολοκληρώθηκε στις 2 Μαρτίου 2021.
Το κεντρικό στάδιο του SLS για την αποστολή, το CS-1, έφτασε στο χώρο εκτόξευσης με τη φορτηγίδα Pegasus στις 27 Απριλίου 2021 μετά την επιτυχή ολοκλήρωση των δοκιμών Green Run. Στις 29 Απριλίου 2021 μεταφέρθηκε στο χαμηλό διάδρομο VAB για ανακαίνιση και προετοιμασία της στοίβαξης. Στη συνέχεια, το στάδιο στοιβάχτηκε με τους προωθητήρες του στις 12 Ιουνίου 2021. Ο προσαρμογέας σκηνής τοποθετήθηκε στο Core Stage στις 22 Ιουνίου 2021. Το ανώτερο στάδιο ICPS στοιβάχτηκε στις 6 Ιουλίου 2021. Μετά την ολοκλήρωση των δοκιμών ανάσυρσης του ομφάλιου λώρου και των δοκιμών ολοκληρωμένης διαμόρφωσης, ο προσαρμογέας βαθμίδας Orion με δέκα δευτερεύοντα ωφέλιμα φορτία τοποθετήθηκε στην κορυφή της ανώτερης βαθμίδας στις 8 Οκτωβρίου 2021.
Το διαστημικό σκάφος Artemis 1 Orion ξεκίνησε τον ανεφοδιασμό με καύσιμα και την εξυπηρέτηση πριν από την εκτόξευση στην Εγκατάσταση Επεξεργασίας Πολλαπλών Φορτίων στις 16 Ιανουαρίου 2021, μετά την παράδοσή του στα Συστήματα Εξερεύνησης Εδάφους (EGS) της NASA. Στις 20 Οκτωβρίου 2021, το διαστημικό σκάφος Orion, εγκλωβισμένο κάτω από το σύστημα αποβολής εκτόξευσης και το αεροδυναμικό κάλυμμα, κύλησε στο VAB και στοιβάστηκε πάνω από τον πύραυλο SLS, ολοκληρώνοντας τη στοίβαξη του οχήματος Artemis 1 στο High Bay-3. Κατά τη διάρκεια μιας περιόδου εκτεταμένων ολοκληρωμένων δοκιμών και ελέγχων, ένας από τους τέσσερις ελεγκτές κινητήρα RS-25 απέτυχε, απαιτώντας αντικατάσταση και καθυστερώντας την πρώτη κυκλοφορία του πυραύλου.
Προετοιμασίες εκκίνησης
μικρογραφία|Πρώτη κυκλοφορία του SLS τον Μάρτιο του 2022. Στη συνέχεια επαναφέρθηκε για επισκευή Στις 17 Μαρτίου 2022, ο Artemis 1 βγήκε για πρώτη φορά από το High Bay 3 του Κτιρίου Συναρμολόγησης Οχημάτων, προκειμένου να πραγματοποιήσει μια πρόβα υγρής φόρμας (WDR) πριν από την εκτόξευση. Η αρχική προσπάθεια WDR, στις 3 Απριλίου, ακυρώθηκε λόγω προβλήματος πίεσης εκτοξευτή κινητού. Μια δεύτερη προσπάθεια ολοκλήρωσης της δοκιμής ακυρώθηκε στις 4 Απριλίου, μετά από προβλήματα με την παροχή αέριου αζώτου στο συγκρότημα εκτόξευσης, τις θερμοκρασίες υγρού οξυγόνου και μια βαλβίδα εξαερισμού που είχε κολλήσει σε κλειστή θέση.
Κατά τη διάρκεια των προετοιμασιών για μια τρίτη προσπάθεια, μια βαλβίδα ελέγχου ηλίου στο ανώτερο στάδιο ICPS διατηρήθηκε σε ημι-ανοιχτή θέση από ένα μικρό κομμάτι καουτσούκ που προερχόταν από έναν από τους βραχίονες του κινητού εκτοξευτή, αναγκάζοντας τους αγωγούς δοκιμών να καθυστερήσουν την τροφοδοσία του σταδίου με καύσιμα μέχρι να αντικατασταθεί η βαλβίδα στο VAB. Η τρίτη προσπάθεια να ολοκληρωθεί η δοκιμή δεν περιελάμβανε τροφοδοσία στο ανώτερο στάδιο. Η δεξαμενή υγρού οξυγόνου του πυραύλου άρχισε να φορτώνεται με επιτυχία. Ωστόσο, κατά τη φόρτωση υγρού υδρογόνου στο στάδιο του πυρήνα, ανακαλύφθηκε μια διαρροή στην ομφαλική πλάκα του ιστού υπηρεσίας ουράς, που βρίσκεται στον κινητό εκτοξευτή στη βάση του πυραύλου, αναγκάζοντας ένα άλλο πρώιμο τέλος στη δοκιμή.
Η NASA επέλεξε να επαναφέρει το όχημα στο VAB για να επιδιορθώσει τη διαρροή υδρογόνου και τη βαλβίδα αντεπιστροφής ηλίου ICPS, ενώ αναβάθμισε επίσης την παροχή αζώτου στο LC-39B μετά από παρατεταμένες διακοπές στις τρεις προηγούμενες πρόβες υγρού ντυσίματος. Το Artemis 1 επανήλθε στο VAB στις 26 Απριλίου. Αφού ολοκληρώθηκαν οι επισκευές και οι αναβαθμίσεις, το όχημα Artemis 1 κυκλοφόρησε στο LC-39B για δεύτερη φορά στις 6 Ιουνίου για να ολοκληρώσει τη δοκιμή.
Κατά τη διάρκεια στις 20 Ιουνίου, ο πύραυλος φορτώθηκε πλήρως με προωθητικό και στις δύο βαθμίδες, αλλά λόγω διαρροής υδρογόνου στη σύνδεση γρήγορης αποσύνδεσης του ιστού ουράς υπηρεσίας ομφάλιου, η αντίστροφη μέτρηση δεν μπόρεσε να φτάσει στο προγραμματισμένο T Σημείωσε -9,3 δευτερόλεπτα και σταμάτησε αυτόματα στο T-29 δευτερόλεπτα. Οι διαχειριστές αποστολής της NASA σύντομα διαπίστωσαν ότι είχαν ολοκληρώσει σχεδόν όλους τους προγραμματισμένους στόχους δοκιμών και κήρυξαν ολοκληρωμένη την εκστρατεία WDR.
Στις 2 Ιουλίου, η στοίβα Artemis 1 επέστρεψε στο VAB για τελικές προετοιμασίες εκτόξευσης και για να διορθωθεί η διαρροή υδρογόνου στη γρήγορη αποσύνδεση, πριν από μια εκτόξευση που στοχεύει σε δύο παράθυρα εκτόξευσης: 29 Αυγούστου και 5 Σεπτεμβρίου. Το SLS πέρασε τον έλεγχο ετοιμότητας πτήσης στις 23 Αυγούστου, ελέγχοντας πέντε ημέρες πριν από την πρώτη ευκαιρία εκτόξευσης.
Αρχικές προσπάθειες εκτόξευσης
Η τροφοδοσία με καύσιμα είχε προγραμματιστεί να ξεκινήσει λίγο μετά τα μεσάνυχτα της 29ης Αυγούστου 2022, αλλά καθυστέρησε μία ώρα λόγω υπεράκτιων καταιγίδων, ξεκινώντας μόλις στις 1:13 είμαι EDT. Πριν από την προγραμματισμένη εκτόξευση στις 8:33 π.μ., ο κινητήρας 3 από τους τέσσερις κινητήρες του πυραύλου παρατηρήθηκε ότι ήταν πάνω από το μέγιστο επιτρεπόμενο όριο θερμοκρασίας για εκτόξευση. Άλλες τεχνικές δυσκολίες περιελάμβαναν μια έντεκα λεπτά καθυστέρηση επικοινωνίας μεταξύ του διαστημικού σκάφους και του ελέγχου εδάφους, μια διαρροή καυσίμου και μια ρωγμή στον μονωτικό αφρό των αρμών σύνδεσης μεταξύ των δεξαμενών υγρού υδρογόνου και υγρού οξυγόνου. Η NASA ακύρωσε την εκτόξευση μετά από μια απρογραμμάτιστη αναμονή και τη λήξη του δίωρου παραθύρου εκτόξευσης. Μια έρευνα αποκάλυψε ότι ένας αισθητήρας που δεν χρησιμοποιήθηκε για τον προσδιορισμό της ετοιμότητας εκτόξευσης ήταν ελαττωματικός και εμφάνισε μια λανθασμένα υψηλή θερμοκρασία για τον κινητήρα 3.
Μετά την πρώτη προσπάθεια, προγραμματίστηκε μια δεύτερη προσπάθεια εκτόξευσης για το απόγευμα της 3ης Σεπτεμβρίου. Το παράθυρο εκτόξευσης θα άνοιγε στις 14:17 μ. μ. EDT, ή 18:17 UTC, και θα διαρκούσε δύο ώρες.
Η εκτόξευση ακυρώθηκε στις 11:17 π.μ. λόγω διαρροής γραμμής τροφοδοσίας καυσίμου σε βραχίονα εξυπηρέτησης που συνδέεται με το τμήμα του κινητήρα. Η αιτία της διαρροής ήταν αβέβαιη. Οι χειριστές της αποστολής διερεύνησαν κατά πόσον η υπερπίεση της γραμμής υγρού υδρογόνου της διεπαφής ταχείας αποσύνδεσης κατά την προσπάθεια εκτόξευσης μπορεί να είχε καταστρέψει μια στεγανοποίηση, επιτρέποντας τη διαφυγή υδρογόνου.
Οι χειριστές εκτόξευσης αποφάσισαν την ημερομηνία για την επόμενη προσπάθεια εκτόξευσης. η πρώτη δυνατή ευκαιρία ήταν η 19η Σεπτεμβρίου  έως ότου οι διαχειριστές της αποστολής δήλωσαν ότι η 27η Σεπτεμβρίου, και μετά η 30η Σεπτεμβρίου, θα ήταν η απόλυτη πρώιμη ημερομηνία, καθώς η NASA είχε επιδιορθώσει με επιτυχία τη διαρροή. Μια εκτόξευση τον Σεπτέμβριο θα απαιτούσε να συμφωνήσει η Ανατολική Σειρά της Διαστημικής Δύναμης των Ηνωμένων Πολιτειών σε μια παράταση της πιστοποίησης του συστήματος τερματισμού της πτήσης του πυραύλου, το οποίο καταστρέφει τον πύραυλο σε περίπτωση που απομακρυνθεί από την πορεία του και κατευθυνθεί προς μια κατοικημένη περιοχή. Αυτό πραγματοποιήθηκε στις 22 Σεπτεμβρίου. Ωστόσο, οι δυσμενείς προβλέψεις για την τροχιά της τότε Τροπικής Καταιγίδας Ίαν οδήγησαν τους διαχειριστές εκτόξευσης να ακυρώσουν την προσπάθεια εκτόξευσης της 27ης Σεπτεμβρίου και να ξεκινήσουν τις προετοιμασίες για την επαναφορά της στοίβας στο VAB. Το πρωί της 26ης Σεπτεμβρίου, πάρθηκε η απόφαση να επιστρέψουμε αργότερα το ίδιο βράδυ.
Star Κεντρικής Ελλάδας
Ο φορέας που διαχειρίζεται το ραδιοτηλεοπτικό σταθμό είναι η ''Star Α.Ε. - Ραδιοτηλεοπτικός Οργανισμός Κεντρικής Ελλάδας'' που συστάθηκε το 1992. Από το 1995 έως το 2008, πρόεδρος ανέλαβε ο Βασίλης Χειμωνίδης ενώ το 2010 ανέλαβε την προεδρία η σύζυγος του εκλιπόντος επιχειρηματία, Νικολίτσα Χειμωνίδου.
Το 1998 και το 2000 αντίστοιχα, νομιμοποιήθηκε η λειτουργία του Star Κεντρικής Ελλάδας από το Υπουργείο Τύπου και Μέσων Μαζικής Ενημέρωσης.
Artemis 1
Ωφέλιμα φορτία
αριστερά|μικρογραφία|Γιλέκο [[StemRad|AstroRad στον Διεθνή Διαστημικό Σταθμό]]
Star Κεντρικής Ελλάδας
Νόμιμοι εκπρόσωποι του ραδιοτηλεοπτικού Star εκτός από την πρόεδρο είναι ο αντιπρόεδρος Ιωάννης Αρναουτέλης και ο εντεταλμένος σύμβουλος και γενικός διευθυντής Γεώργιος Σιμόπουλος.
Artemis 1
Ωφέλιμα φορτία
Το διαστημικό σκάφος Orion μεταφέρει τρεις κούκλες αστροναύτες, εξοπλισμένες με αισθητήρες που θα παρέχουν δεδομένα για το τι μπορεί να βιώσουν τα μέλη του πληρώματος κατά τη διάρκεια ενός ταξιδιού στη Σελήνη. Η πρώτη κούκλα, που ονομάζεται "Captain Moonikin Campos" (από το όνομα του Arturo Campos, μηχανικού της NASA κατά τη διάρκεια του προγράμματος Apollo), καταλαμβάνει τη θέση του κυβερνήτη στο εσωτερικό του Orion και είναι εξοπλισμένη με δύο αισθητήρες ακτινοβολίας στη στολή του Orion Crew Survival System, την οποία θα φορούν οι αστροναύτες κατά την εκτόξευση, την είσοδο και άλλες δυναμικές φάσεις της αποστολής τους. Το κάθισμά του διαθέτει επίσης αισθητήρες για την καταγραφή δεδομένων επιτάχυνσης και κραδασμών κατά τη διάρκεια της αποστολής.
Star Κεντρικής Ελλάδας
Star FM 97.1
Ο σταθμός εκπέμπει στους 97.1 MHz από τον Προφήτη Ηλία της Λαμίας και είναι ενημερωτικού χαρακτήρα με καθημερινές εκπομπές για διάφορα θέματα από την Φθιώτιδα και τις γύρω περιοχές. Παλαιότερα συνεργαζόταν με τους Alpha 98.9 (2013-2023), Easy 97.2 (2003-2004 και 2007-2013) και Flash 96 (2004-2007) για αναμετάδοση των προγραμμάτων τους στη Φθιώτιδα.
Artemis 1
Ωφέλιμα φορτία
Μαζί με τον Moonikin υπάρχουν δύο φανταστικοί κορμοί: η Helga και ο Zohar, οι οποίοι θα λάβουν μέρος στο πείραμα ακτινοβολίας Matroshka AstroRad (MARE), στο οποίο η NASA, μαζί με το Γερμανικό Διαστημικό Κέντρο και την Ισραηλινή Διαστημική Υπηρεσία, θα μετρήσουν την έκθεση στην ακτινοβολία κατά τη διάρκεια της αποστολής. Ο Zohar είναι θωρακισμένος με το γιλέκο ακτινοβολίας Astrorad και είναι εξοπλισμένος με αισθητήρες για τον προσδιορισμό των κινδύνων ακτινοβολίας. Η Helga δεν φοράει γιλέκο. Τα φαντάσματα θα μετρούν την έκθεση στην ακτινοβολία της θέσης του σώματος, με παθητικά και ενεργά δοσίμετρα κατανεμημένα σε ευαίσθητους ιστούς με υψηλή συγκέντρωση βλαστικών κυττάρων. Η δοκιμή πρόκειται να παράσχει δεδομένα σχετικά με τα επίπεδα ακτινοβολίας κατά τη διάρκεια αποστολών στη Σελήνη, ενώ παράλληλα δοκιμάζεται η αποτελεσματικότητα του γιλέκου. Εκτός από τις τρεις κούκλες, ο Orion μεταφέρει τον Snoopy της NASA και τον Σον το Πρόβατο της ESA.
Star Κεντρικής Ελλάδας
Εξωτερικοί σύνδεσμοι
Κατηγορία:Επικοινωνίες στη Βοιωτία Κατηγορία:Ελληνικοί ραδιοφωνικοί σταθμοί Κατηγορία:Ιδιωτικοί τηλεοπτικοί σταθμοί περιφερειακής εμβέλειας (Στερεά Ελλάδα) Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1993
Artemis 1
Ωφέλιμα φορτία
Εκτός από αυτά τα λειτουργικά ωφέλιμα φορτία, το Artemis 1 μεταφέρει επίσης αναμνηστικά αυτοκόλλητα, μπάλες, σπόρους και σημαίες από εργολάβους και διαστημικές υπηρεσίες από όλο τον κόσμο. Μια τεχνολογική επίδειξη με την ονομασία Callisto, η οποία πήρε το όνομά της από τη μυθική μορφή που συνδέεται με την Άρτεμη και αναπτύχθηκε από τη Lockheed Martin σε συνεργασία με την Amazon και τη Cisco, βρίσκεται επίσης σε πτήση πάνω στο Orion στο Artemis 1. Το Callisto θα χρησιμοποιεί λογισμικό τηλεδιάσκεψης για τη μετάδοση ήχου και βίντεο από τον έλεγχο της αποστολής και θα χρησιμοποιεί την εικονική βοηθό Alexa για να απαντά στα ηχητικά μηνύματα. Επιπλέον, τα μέλη του κοινού μπορούν να υποβάλουν μηνύματα που θα προβληθούν στην Καλλιστώ κατά τη διάρκεια της αποστολής Artemis 1.
Cubesats
δεξιά|μικρογραφία|Το στάδιο του πυραύλου SLS το οποίο μετέφερε τους μικροδορυφόρους (στη φωτογραφία διακρίνονται εννέα από τους δέκα συνολικά). Δέκα μικροδορυφόροι (αγγλ. CubeSat) χαμηλού κόστους εκτοξεύτηκαν ως δευτερεύοντα φορτία. Δύο επιλέχθηκαν μέσω του προγράμματος «Next Space Technologies for Exploration Partnerships» της NASA, τρεις μέσω της Διεύθυνσης Ανθρώπινης Εξερεύνησης και Επιχειρήσεων, δύο μέσω της Διεύθυνσης Επιστημονικών Αποστολών και τρεις από υποβολές διεθνών εταίρων της NASA.
Οι μικροδορυφόροι αυτοί είναι:
Τρεις ακόμη μικροδορυφόροι προορίζονταν να εκτοξευτούν, όμως δεν ήταν έτοιμοι εγκαίρως για την αποστολή Artemis 1:
Πληροφόρηση των μέσων ενημέρωσης
μικρογραφία|Δείγμα αναμνηστικής κάρτας επιβίβασης για όσους κατέγραψαν τα ονόματά τους για να πετάξουν στην αποστολή Artemis 1 Η κάλυψη της αποστολής Artemis 1 πραγματοποιήθηκε από τους σχεδιαστές της NASA των ομάδων SLS, διαστημικού σκάφους Orion και Exploration Ground Systems. Το ασημένιο περίγραμμα αντιπροσωπεύει το χρώμα του διαστημικού σκάφους Orion- στο κέντρο απεικονίζονται το SLS και ο Orion. Τρεις πύργοι αστραπών που περιβάλλουν τον πύραυλο συμβολίζουν το συγκρότημα εκτόξευσης 39B, από το οποίο θα εκτοξευθεί ο Artemis 1. Οι κόκκινες και μπλε τροχιές της αποστολής που περικλείουν τη λευκή πανσέληνο αντιπροσωπεύουν τους Αμερικανούς και τους ανθρώπους της Ευρωπαϊκής Διαστημικής Υπηρεσίας που εργάζονται στο Artemis 1.
Η πτήση Artemis 1 συχνά διαφημίζεται ως η αρχή του προγράμματος "Σελήνη-Άρης" της Artemis, αν και δεν υπάρχει συγκεκριμένο σχέδιο για επανδρωμένη αποστολή στον Άρη από τη NASA από το 2022. Για να ευαισθητοποιήσει το κοινό, η NASA δημιούργησε έναν ιστότοπο για το κοινό ώστε να αποκτήσει μια ψηφιακή κάρτα επιβίβασης της αποστολής. Τα ονόματα που υποβάλλονται εγγράφονται σε έναν σκληρό δίσκο στο εσωτερικό του διαστημοπλοίου Orion. Στην κάψουλα υπάρχει επίσης ένα ψηφιακό αντίγραφο των 14. 000 συμμετοχών για τον διαγωνισμό έκθεσης Moon Pod που διοργανώθηκε από την ομάδα Μελλοντικοί Μηχανικοί για τη NASA.
Εξωτερικοί σύνδεσμοι
Κατηγορία:Πρόγραμμα Artemis Κατηγορία:Διαστημικές αποστολές το 2022
Ενιαία Πανελλαδική Οργάνωση Νέων
Η Ενιαία Πανελλαδική Οργάνωση Νέων (Ε.Π.Ο.Ν.) ήταν οργάνωση νέων που ιδρύθηκε κατά τη διάρκεια της Κατοχής, στις 23 Φεβρουαρίου 1943 και ήταν μέλος του ΕΑΜ.
Ιστορία
Ιδρύθηκε από αντιπροσώπους πολιτικών και αντιστασιακών οργανώσεων νέων της εποχής (Αγροτική Νεολαία Ελλάδος, Ενιαία Εθνικοαπελευθερωτική Εργατοϋπαλληλική Νεολαία, Ενιαία Μαθητική Νεολαία, Ένωση Νέων Αγωνιστών Ρούμελης, Θεσσαλικός Ιερός Λόχος, Λαϊκή Επαναστατική Νεολαία, Λεύτερη Νέα, Ομοσπονδία Κομμουνιστικών Νεολαιών Ελλάδος, Σοσιαλιστική Επαναστατική Πρωτοπορία Ελλάδος, Φιλική Εταιρεία Νέων, Εθνικό Απελευθερωτικό Μέτωπο Νέων, ΕΑΜΝ Μακεδονίας και Πελοποννήσου και Εθνικό Συμβούλιο των φίλων της νέας γενιάς), οι οποίοι αποφάσισαν τη διάλυση όλων των παραπάνω οργανώσεων και τη συγχώνευσή τους στην ΕΠΟΝ που τέθηκε υπό την καθοδήγηση της ΠΕΕΑ και του ΕΑΜ. Τα μέλη της ΕΠΟΝ καλούνταν ΕΠΟΝίτες και ΕΠΟΝίτισσες. Η Κούλα Ελευθεριάδου, η Ζωρζ Σαρή και η Άλκη Ζέη ήταν ενεργά μέλη της ΕΠΟΝ.
Στόχοι
Σκοποί της ΕΠΟΝ αναφέρονταν στο ιδρυτικό κείμενό της : Στο ιδρυτικό κείμενο η ΕΠΟΝ αυτοπροσδιορίζεται ως οργάνωση εθνικοαπελευθερωτική, αντιφασιστική-προοδευτική, αντιπολεμική-φιλειρηνική. Γεγονός είναι ότι η ΕΠΟΝ ανδρώθηκε μέσα σε μια κρίσιμη εποχή. Κατά ανεπιβεβαίωτες πληροφορίες φέρεται ότι περί αυτής είχαν συσπειρωθεί πανελλαδικά περισσότεροι από 600.000 νέοι και νέες, ενώ περί τους 30.000 εξ αυτών είχαν ενταχθεί στον ΕΛΑΣ. Εμβατήριο της ΕΠΟΝ ήταν το "Εμπρός ΕΠΟΝΙΤΕΣ". Άλλη χαρακτηριστική επωδός που επαναλάμβαναν οι Επονίτες ήταν:
Ιστορική Μνήμη
thumb| Το σπίτι όπου ιδρύθηκε η ΕΠΟΝ στις 23 Φεβρουαρίου 1943. Το σπίτι στο οποίο ιδρύθηκε η ΕΠΟΝ βρίσκεται στους Αμπελόκηπους, στην οδό Δουκίσσης Πλακεντίας 3. Το σπίτι διασώζεται μέχρι και σήμερα και η κυριότητά του ανήκει στο Δημόσιο, ωστόσο παραμένει κλειστό και μη επισκέψιμο. Πρόσφατα έχουν γίνει κάποιες κινήσεις προκειμένου ο Δήμος Αθηναίων να το αξιοποιήσει προκειμένου να συνεχιστεί η ιστορική μνήμη.
Λίγα μέτρα πιο πέρα από το σπίτι που ιδρύθηκε η ΕΠΟΝ, βρίσκεται η Πλατεία ΕΠΟΝ, η οποία ονομάστηκε έτσι από τον Δήμαρχο Δημήτρη Μπέη το 1981.
Παραπομπές
Κατηγορία:Οργανώσεις νέων στην Ελλάδα Κατηγορία:Εθνικό Απελευθερωτικό Μέτωπο Κατηγορία:Νεότερη ιστορία της Ελλάδας
Κάμπια
μικρογραφία|Κάμπια Κάμπια ονομάζεται η προνύμφη των Λεπιδοπτέρων Εντόμων, στάδιο που προηγείται της χρυσαλλίδας και της πεταλούδας. Ο όρος αναφέρεται επίσης στις προνύμφες ορισμένων Υμενοπτέρων και Μηκοπτέρων. Το σώμα της κάμπιας είναι μαλακό, κυλινδρικό και επίμηκες, σκεπασμένο συχνά με χνούδι με έντονα χρώματα. Έχει 6 ζεύγη κοντών θωρακικών ποδιών, αρκετά κοιλιακά ψευδοπόδια και κοντές κεραίες. Με το μασητικό όργανο στην περιοχή του στόματος, η κάμπια τρώει με λαιμαργία φύλλα, συνήθως ενός συγκεκριμένου φυτού, και μπορεί να καταστρέψει τις καλλιέργειες. Ζει μοναχικώς μέχρι να κλειστεί στο κουκούλι, όπου θα μεταμορφωθεί σε χρυσαλλίδα. Λανθασμένη είναι η αντίληψη ότι πρόκειται για σκώληκες π.χ. μεταξοσκώληκας. Μία λεπτομερής εξέταση αποδεικνύει ότι είναι έντομα.
Περιγραφή
μικρογραφία|Κουκούλι κάμπιας σε κλαδί πεύκου. Η μορφή και το μέγεθος των καμπιών ποικίλλει σημαντικά, ανάλογα με το είδος. Γενικώς οι κάμπιες έχουν κυλινδρικό και δακτυλιοειδές σκωληκόμορφο σώμα χωρισμένο σε δακτυλιοειδή μεταμερή, κοντά πόδια που παίζουν δευτερεύοντα ρόλο στην κίνησή τους και κινούνται με κυματοειδή προωθητική κίνηση. Περιβάλλονται από ένα προστατευτικό σκληρό χιτινώδες περίβλημα που μπορεί να φέρει τρίχες ή αγκάθια. Το κεφάλι είναι σφαιρικό με ισχυρές σιαγόνες, φέρει δύο ατροφικές κεραίες, έξι στοματικά θρυπτικά μόρια και περίπου 12 πλάγια οφθαλμίδια. Τα θωρακικά μεταμερή, δηλαδή οι τρεις πρώτοι δακτύλιοι μετά το κεφάλι αποτελούν τον θώρακα και διαθέτουν τρία ζεύγη αληθινών ποδιών, με τρία άρθρα και ένα τελικό νύχι το καθένα.
Παραπομπές
Κατηγορία:Λεπιδόπτερα
Get Back
Το "Get Back" είναι ένα τραγούδι που ηχογραφήθηκε από το αγγλικό ροκ συγκρότημα Beatles και γράφτηκε από τον Πωλ ΜακΚάρτνεϋ (αν και πιστώθηκε στον Λένον – ΜάκΚάρτνεϋ), που κυκλοφόρησε αρχικά ως single στις 11 Απριλίου 1969 και μπήκε στο "The Beatles with Billy Preston". Μία διαφορετική έκδοση του τραγουδιού έγινε λίγο αργότερα στο Let It Be (1970), το οποίο ήταν το τελευταίο άλμπουμ των Beatles που κυκλοφόρησε αμέσως μετά τη διάσπαση του γκρουπ. Η ενιαία έκδοση κυκλοφόρησε αργότερα στα άλμπουμ συλλογής 1967-1970, 20 Greatest Hits, Past Masters και 1.
Το αναφερόμενο single έφτασε στο νούμερο ένα στο Ηνωμένο Βασίλειο, τις Ηνωμένες Πολιτείες, την Ιρλανδία, τον Καναδά, τη Νέα Ζηλανδία, τις Κάτω Χώρες, την Αυστραλία, τη Γαλλία, τη Δυτική Γερμανία, το Μεξικό, τη Νορβηγία, την Ελβετία, την Αυστρία και το Βέλγιο. Ήταν το μοναδικό single των Beatles που περιλάμβανε έναν άλλον καλλιτέχνη μετά από αίτημά τους. Το "Get Back" ήταν η πρώτη single κυκλοφορία των Beatles σε πραγματικό στερεοφωνικό στις ΗΠΑ. Στο Ηνωμένο Βασίλειο, τα single των Beatles παρέμειναν μονοφωνικά μέχρι την επόμενη κυκλοφορία, "The Ballad of John and Yoko".
__ΕΥΡΕΤΗΡΙΟ__ Κατηγορία:Τραγούδια των The Beatles Κατηγορία:Singles της Apple Records Κατηγορία:Τραγούδια του 1969 Κατηγορία:Singles του 1969
Βολπάγκο ντελ Μοντέλλο
Το Βολπάγκο ντελ Μοντέλλο (ιταλικά: Volpago del Montello, βενετικά: Volpago) είναι ιταλικός δήμος στην Επαρχία του Τρεβίζο, στην περιφέρεια του Βένετου.
Mercedes-Benz Vaneo
Το Mercedes-Benz Vaneo (επίσημος κωδικός: W414) ήταν ένα μικρομεσαίο πολυμορφικό MPV αυτοκίνητο, που παρήχθη από τη γερμανική αυτοκινητοβιομηχανία Mercedes-Benz, από τον Σεπτέμβριο του 2001 έως τον Ιούλιο του 2005. Κατασκευαζόταν στο Ludwigsfelde, το οποίο βρίσκεται κοντά στο Βερολίνο.
Βασικά στοιχεία
thumb|left|Οι πίσω συρόμενες πόρτες του Mercedes Vaneo.
Το Vaneo βασίστηκε στην πρώτη γενιά της Mercedes-Benz A-Class, δηλαδή στην A-Class W168. Οι εξωτερικές διαστάσεις του, ωστόσο, είχαν αυξηθεί σημαντικά και το μοντέλο ήταν 20 εκατοστά υψηλότερο και 41 εκατοστά μεγαλύτερο από την έκδοση με μακρύτερο μεταξόνιο του W168. Επίσης, η πρόσβαση στα πίσω καθίσματα του Vaneo γινόταν με συρόμενες πόρτες, ενώ οι μπροστινές πόρτες ήταν κανονικού ανοίγματος.
Εξαιτίας του γεγονότος ότι βασίστηκε στην πλατφόρμα της A-Class πρώτης γενιάς, κυκλοφόρησε αποκλειστικά με 4-κύλινδρους κινητήρες και ως μπροστοκίνητο, χωρίς να προσφέρει 4-κίνηση.
Κινητήρες
Οι κινητήρες του Vaneo είχαν προέλθει επίσης από την A-Class και είχαν ισχύ 75 - 125 hp. Ο βασικός κινητήρας 1.4 λίτρων βενζίνης της A140, ωστόσο, δεν ήταν διαθέσιμος στο Vaneo, λόγω του αυξημένου βάρους έναντι της A-Class. Ως αποτέλεσμα, το εισαγωγικό μηχανικό σύνολο του Vaneo ήταν ο βενζινοκινητήρας των 1.6 λίτρων. Φυσικά διατέθηκε και ο κινητήρας ντίζελ των 1.7 λίτρων, όπως και στην A-Class, ισχύος 91 hp.
Εμπορική πορεία και λόγοι διακοπής
thumb|left|Mercedes-Benz Vaneo [[ταξί στο Γκρατς, Αυστρία.]]
Οι αρχικές πωλήσεις του Vaneo δεν ανταποκρίθηκαν στις προσδοκίες του κατασκευαστή. Μόλις λίγους μήνες μετά την εισαγωγή, οι ρυθμοί παραγωγής του μειώθηκαν, λόγω της χαμηλότερης ζήτησης από τις αρχικές εκτιμήσεις. Ωστόσο, τα επίπεδα των πωλήσεων του Vaneo στα επόμενα χρόνια ήταν ανεκτά και το μοντέλο ήταν σχετικά κερδοφόρο. Τελικώς όμως, η παραγωγή του έληξε πρόωρα τον Ιούλιο του 2005, πριν συμπληρώσει 4 χρόνια στην παραγωγή, στα πλαίσια της τότε προσπάθειας της Mercedes-Benz να βελτιώσει επειγόντως την ποιότητα των μοντέλων της, που την οδήγησε στη διακοπή της παραγωγής όσων μοντέλων είχαν εισπράξει αρνητικά σχόλια στον τομέα αυτό. Ο διάδοχος του Vaneo έφτασε μόλις το 2012 και ήταν το Mercedes-Benz Citan.
Εξωτερικοί σύνδεσμοι
Vaneo Κατηγορία:Επαγγελματικά αυτοκίνητα Κατηγορία:Γερμανικά αυτοκίνητα
Νερό λεβήτων
μικρογραφία|Αντλία νερού τροφοδοσίας λέβητα ατμού Weir Νερό λεβήτων ονομάζεται το νερό με το οποίο τροφοδοτείται οποιοσδήποτε ατμολέβητας προκειμένου να μετατραπεί σε ατμό.
Είδη νερού λεβήτων
Το νερό που χρησιμοποιείται ως τροφοδοτικό λεβήτων μπορεί να είναι:
Επιβλαβείς ουσίες
Το τροφοδοτικό νερό των λεβήτων, λόγω του κύκλου διεργασίας του, δεν είναι πάντα καθαρό, αλλά είναι δυνατόν να περιέχει διάφορες επιβλαβείς ουσίες, για τις οποίες και θα πρέπει να ελέγχεται τακτικά. Τέτοιες ουσίες μπορεί να είναι:
Πυκνότητα αλάτων
Κατά τη συνεχή λειτουργία των λεβήτων παρουσιάζεται συνεχής αύξηση της πυκνότητας των αλάτων εντός του υδροθαλάμου και τούτο διότι κάθε νέα ποσότητα νερού που εισέρχεται στο λέβητα, μετατρεπόμενο σε ατμό, τα άλατα που περιέχει παραμένουν στον υδροθάλαμο. Έτσι κάθε νέα υδροδότηση, όπως συνέβαινε παλαιότερα στις σιδηροδρομικές ατμομηχανές, ή και όταν γίνεται προς συμπλήρωση νερού λόγω απωλειών στο τροφοδοτικό κύκλωμα του λέβητα, αυξάνεται συνεχώς η ποσότητα των αλάτων καθιστώντας έτσι το νερό πυκνότερο εντός του υδροθαλάμου.
Πηγές
Κατηγορία:Ατμοπαραγωγή Κατηγορία:Ατμομηχανές
Ευγένιος Ευγενίδης
Ο Ευγένιος Ευγενίδης (Διδυμότειχο, 22 Δεκεμβρίου 1882 - Μοντρέ Ελβετίας, 21 Απριλίου 1954) ήταν Έλληνας εφοπλιστής και εθνικός ευεργέτης από τη Θράκη.
Βιογραφία
Γεννήθηκε στο Διδυμότειχο του Έβρου, (επί Οθωμανικής Αυτοκρατορίας) στις 22 Δεκεμβρίου 1882 και πέθανε στις 22 Απριλίου 1954 στο Βεβέ στην Ελβετία. Ήταν γιος του Αγαπίου Ευγενίδη, ανωτάτου δικαστικού (καδή) της Οθωμανικής αυτοκρατορίας, και της Χαρίκλειας Αφεντάκη. Είχε επίσης και μια νεαρότερη αδελφή, την Μαριάνθη, σύζυγο Γεωργίου Σίμου.
Σπούδασε στη Ροβέρτειο Σχολή στη Κωνσταντινούπολη. Μετά το πέρας των σπουδών του, στη Κωνσταντινούπολη, άρχισε να επιδίδεται σε ναυτιλιακές εργασίες. Στα 20 του, βρήκε δουλειά σε μια Βρετανική ναυτιλιακή εταιρία, στην Doro’s Brothers και μόλις τέσσερα χρόνια αργότερα προσλήφθηκε ως γενικός διευθυντής στο ναυτιλιακό πρακτορείο Reppen. Ο Ευγένιος Ευγενίδης διεύθυνε την σουηδική εταιρεία "Χομ Λάιν", φθάνοντας κατά την τελευταία δεκαετία του βίου του να έχει αναπτύξει και να διευθύνει όλες τις σουηδικές ναυτιλιακές γραμμές στη Μεσόγειο αναλαμβάνοντας πλέον και ο ίδιος πλοιοκτήτης.
Διετέλεσε επίσης και γενικός Πρόξενος της Φινλανδίας, στην Κωνσταντινούπολη και μετέπειτα στην Ελλάδα.
Τον Δεκέμβριο του 1953 υπέγραψε σύμβαση με το ελληνικό Δημόσιο, μέσω της οποίας διέθεσε το υπερωκεάνειό του Ατλάντικ στη γραμμή Πειραιά-Νέα Υόρκη που προς τιμή της βασίλισσας μετονομάσθηκε σε Βασίλισσα Φρειδερίκη. Επίσης τότε εγκαινίασε νέα τακτική ναυτιλιακή γραμμή Πειραιά-Νότια Αμερική με πρώτο πλοίο το φορτηγό Αθήναι.
Πριν το θάνατό του ζήτησε από τον Βασιλέα Παύλο σε ποιο επιστημονικό τομέα θα μπορούσε να προσφέρει οικονομικά για την δημιουργία ενός απόλυτα πρωτοποριακού πνευματικού ιδρύματος. Συνέπεια αυτού ήταν να έλθει σε επαφές με πολλούς σημαντικούς επιστήμονες της εποχής από τις οποίες επαφές, κατέληξε στη δημιουργία του γνωστού Ιδρύματος Ευγενίδου.
Όταν τον Απρίλιο του 1954, έφυγε από τη ζωή, ήταν ήδη καθιερωμένος διεθνώς ως μεγάλου κύρους επιχειρηματική φυσιογνωμία και, στην πατρίδα του, ως εθνικός ευεργέτης. Πέθανε στο Βεβέ της Ελβετίας, στις 22 Απριλίου του 1954, στη διάρκεια μιας δεξίωσης.
Σημειώσεις
<references group="lower-greek"/>
Εξωτερικοί σύνδεσμοι
Κατηγορία:Έλληνες ευεργέτες Κατηγορία:Έλληνες εφοπλιστές Κατηγορία:Μεγαλόσταυρος του Τάγματος του Φοίνικα Κατηγορία:Εφοπλιστές
Βαρκελώνη από Κοινού
Το Βαρκελώνη από Κοινού (στα καταλανικά, Barcelona en Comú, πρώην Guanyem Barcelona, «Ας κερδίσουμε τη Βαρκελώνη») ονομάζεται η πλατφόρμα πολιτών και προοδευτικών κοινωνικών και πολιτικών οργανώσεων που αναδείχθηκε πρώτη στις δημοτικές εκλογές της Βαρκελώνης το 2015. Το πολιτικό της πρόγραμμα, το οποίο βρίσκεται υπό ανάπτυξη μέσω μιας σειράς συμμετοχικών διαδικασιών (μέσω παρουσίας ή διαδικτύου) περιλαμβάνει την υπεράσπιση της κοινωνικής δικαιοσύνης και των κοινοτικών δικαιωμάτων, προωθεί τη συμμετοχική δημοκρατία εισάγοντας μηχανισμούς για την εξάλειψη της διαφθοράς, και αναπτύσσει ένα νέο μοντέλο τουρισμού για τη Βαρκελώνη. Εκπρόσωπος τύπου της πλαταφόρμας και δήμαρχος της Βαρκελώνης είναι η πρώην πολιτική ακτιβίστρια Άδα Κολάου.
Στην πλαταφόρμα λαμβάνει την υποστήριξη του καταλανικού κόμματος Πρωτοβουλία για τους Πράσινους της Καταλονίας και της καταλανικής μερίδας του Μπορούμε. Στο δημαρχείο της Βαρκελώνης συνεργάζεται με τους τέσσερις δημοτικούς συμβούλους του Κόμματος των Σοσιαλιστών της Καταλονίας.[3]
Μέλη του Barcelona en Comú
Πολλά από τα ιδρυτικά στελέχη της πλατφόρμας συμμετείχαν ενεργά σε κοινωνικά και πολιτικά κινήματα στη Βαρκελώνη, όπως Πλατφόρμα Πληγέντων από Υποθήκες (PAH) και 15M.
Ανάμεσα στους εκπροσώπους του Βαρκελώνη από Κοινού συμπεριλαμβάνονται ο δικηγόρος Ζάουμε Αζάνς, ο συνταγματολόγος Χεράρδο Πισαρέλο, η κοινωνική ακτιβίστρια, και ο πολιτικός επιστήμονας Ζοάν Σοβιράτς.
Ιστορία
Η πλατφόρμα κατάγεται από τα νέα κοινωνικά και πολιτικά κινήματα που αναδύθηκαν στις απαρχές της ισπανικής οικονομικής κρίσης και των διαμαρτυριών του 15M.
Εμφάνιση και Καθιέρωση
Πάνω από 2000 άτομα παρευρέθηκαν στην παρουσίαση της πρωτοβουλίας σε δημόσια συνάντηση στο σχολείο Collasso i Gil στη γειτονιά του Ραβάλ στη Βαρκελώνη στις 26 Ιουνίου 2014. Η πλατφόρμα πρότεινε μια διαδικασία επικύρωσης για να φτάσει το επίπεδο υποστήριξης ανάμεσα στους κατοίκους της Βαρκελώνης για την πρόταση δημιουργίας μιας ενωμένης προοδευτικής εκλογικής λίστας για τις δημοτικές εκλογές του 2015. Η ίδια έθεσε τον στόχο των 30.000 υπογραφών υπέρ των αρχών του πολιτικού της μανιφέστου τον Σεπτέμβριο του 2014. Ως μέρος της διαδικασίας ίδρυσης, επίσης διοργάνωσε μια σειρά διαλόγων σε γειτονιές ολόκληρης της πόλης.
Κώδικας Πολιτικής Ηθικής
Ο Κώδικας Πολιτικής Ηθικής του Barcelona en Comú σχύει για όλα τα μεμονωμένα άτομα ή ομάδες υποψήφια για εκλογή υπό το όνομα της πλατφόρμας. Συγκροτήθηκε μέσω μιας συμμετοχικής μεθοδολογίας που διήρκησε δύο ημέρες με ανοιχτό διάλογο στις 10–11 Οκτωβρίου 2014, και μιας online πλατφόρμας όπου το προτεινόμενο κείμενο τέθηκε ανοιχτό σε σχολιασμό και διορθώσεις.
Εκλογική Λίστα
Από την εμφάνισή της, η Barcelona en Comú μπήκε σε συζητήσεις με τοπικά πολιτικά κόμματα συμπεριλαμβανομένων των Citizen Network X Party, της τοπικής οργάνωσης του Podemos, της Πρωτοβουλίας για τους Πράσινους της Καταλονίας, Procés Constituent, και την Trobada Popular Municipalista τής Υποψηφιότητας Λαϊκής Ενότητας για να διερευνήσει την πιθανότητα δημιουργίας μιας κοινής εκλογικής λίστας στις Κοινοτικές Εκλογές της Βαρκελώνης το 2015. Στο πρώτο κομματικό συνέδριο του Ποδέμος, το κόμμα ανακοίνωσε επίσημα την απόφαση να μην συμμετάσχει άμεσα στις δημοτικές εκλογές του 2015 στην Ισπανία και να στηρίξει τοπικές υποψηφιότητες πολιτών, συμπεριλαμβανομένου του Guanyem Barcelona. Στις 22 Νοεμβρίου 2014, η Trobada Popular Municipalista αποφάσισε να μην συνασπιστεί με την πλατφόρμα του Guanyem λόγω διαφωνιών σε θέματα ορίων μισθών για τους εκλεγμένους αντιπροσώπους. Την επόμενη μέρα, το Procés Constituent επιβεβαίωσε τη συμμετοχή του στην υποψηφιότητα του Guanyem. Στις 6 Φεβρουαρίου 2015, τα μέλη του Podemos στη Βαρκελώνη ψήφισαν κατά 91% υπέρ του συνασπισμού με την υποψηφιότητα.
Κατοχύρωση του Guanyem Barcelona από τον Ζουλιά δε Φαβιά
Έχοντας φτάσει το στόχο των 30.000 υπογραφών υποστήριξης για την πρωτοβουλία Guanyem Barcelona, στις 28 Αυγούστου 2014, αντιπρόσωποι της πλατφόρμας έκαναν αίτηση για την κατοχύρωση του ονόματος Guanyem Barcelona ως πολιτικού κόμματος στο ισπανικό Υπουργείο Εσωτερικών. Τους ενημέρωσαν ότι το κόμμα 'Guanyem Barcelona' είχε κατοχυρωθεί δύο ημέρες πριν, από τον Ζουλιά δε Φαβιά, δημοτικό σύμβουλο της Σαντα Μαρία δε Παλαουτορδέρα. Το Νοέμβριο, ο Φαβιά ζήτησε συνάντηση με την πλατφόρμα στην οποία προσφέρθηκε να ακυρώσει την κατοχύρωση σε αντάλλαγμα για το ρόλο του συντονισμού όλων των πλατφορμών του Guanyem σε όλη την Ισπανία, πρόταση η οποία απορρίφθηκε από την πλατφόρμα και καταγγέλθηκε ως εκβιασμός. Στις επικοινωνίες τους με το Υπουργείο Εσωτερικών, μέλη του Guanyem Barcelona απέδειξαν την προ-υπάρχουσα κατοχύρωση του «Guanyem» ως πολιτικού κόμματος με ημερομηνία τη 13 Αυγούστου 2014, και την ψευδή διεύθυνση που δόθηκε από τον Φαβιά στην δική του κατοχύρωση του ονόματος στο Υπουργείο. Το Υπουργείο Εσωτερικών απέρριψε αυτές τις εκκλήσεις, διατηρώντας την κατοχύρωση του κόμματος από τον Φαβιά, και αναγκάζοντας το Guanyem να μετονομαστεί. Στις 10 Φεβρουαρίου, η πλατφόρμα ανακοίνωσε την πρόθεση να μετονομαστεί σε Barcelona en Comú.
Η υπόθεση Πουζόλ
Στις 2 Σεπτεμβρίου 2014, το Guanyem Barcelona και το Ποδέμος κινητοποίησαν νομική δίωξη κατά της οικογένειας του πρώην Καταλανού Προέδρου, Ζόρδι Πουζόλ, για φοροδιαφυγή και διαφθορά.
Το Guanyem και το Podemos ισχυρίσθηκαν ότι «Η οικογένεια Πουζόλ Φερουσόλα έχει υπάρξει κομμάτι επαγγελματικού κυκλώματος που δούλευε για συμφέρον της οικογένειας και των κοντινών της επιχειρήσεων, από την εποχή της μεταπολίτευσης στην Ισπανία.. Απολάμβανε την ατιμωρησία όσο ο Ζόρδι Πουζόλ συνέχιζε να υποστηρίζει τα κόμματα του τρέχοντος καθεστώτος (το Λαϊκό Κόμμα και το Ισπανικό Σοσιαλιστικό Κόμμα) όσο εναλλάσσονται στην εξουσία. Αυτό απεδείχθη από την κατάργηση της προκαταρκτικής έρευνας στην Καταλανική Τράπεζα και από τις μαρτυρίες του πρώην εισαγγελέα κατά της διαφθοράς, Κάρλος Χιμένεθ Μπιγιαρέχο, ότι του δόθηκε εντολή από το Σοσιαλιστικό Κόμμα να μην πραγματοποιήσει έρευνα γύρω από τον Πουζόλ.»
Άλλα Guanyem
Από την ίδρυσή του Guanyem Barcelona αντίστοιχα κινήματα 'Guanyem/Ganemos' («Ας κερδίσουμε») έχουν ιδρυθεί σε ένα μεγάλο αριθμό άλλων ισπανικών πόλεων, όπως τη Μαδρίτη, Μάλαγα, Τεράσα, Οσπιταλέτ και Σεβίλλη. Καμία από αυτές τις άλλες πλατφόρμες δεν είναι επίσημα συνδεδεμένη με το Guanyem Barcelona, παρόλ' αυτά, το Guanyem Barcelona έχει εκδώσει έναν 'Εύχρηστο Οδηγό Ίδρυσης ενός Guanyem' που εξηγεί τις βασικές πολιτικές και οργανωτικές αρχές στις οποίες όποια πλατφόρμα πολιτών που θέλει να υιοθετήσει το όνομά του θα πρέπει να συμμορφώνεται. Στη Μαδρίτη η αντίστοιχη πλαταφόρμα κατάφερε να αναδειχθεί επίσης νικήτρια με το όνομα Τώρα Μαδρίτη και επικεφαλής τη Μανουέλα Καρμένα.
Ντίβισιονσφορενινγκεν
Η Ντίβιζιονσφορενινγκεν (δανικά: Divisionsforeningen, DF) αποτελεί συνεταιρισμό των 56 ποδοσφαιρικών συλλόγων που αγωνίζονται στα πρωταθλήματα των τριών κορυφαίων κατηγοριών της Δανίας, τη Σούπερλιγκα (Superliga), την 1. Ντίβισιον (1. division) και τη 2. Ντίβισιον (2. division) υπό την αιγίδα της Δανικής Ποδοσφαιρικής Ένωσης (DBU).
Ο συνεταιρισμός στοχεύει στην προώθηση του ποδοσφαίρου στη Δανία και σε μια πραγματική συνεργασία μεταξύ των συλλόγων. Η DF αποτελεί ένα από τα δύο επίσημα διοικητικά όργανα του ποδοσφαίρου στη Δανία, μαζί με τη Δανική Ποδοσφαιρική Ένωση (DBU). Η DF έχει αναλάβει τις διαπραγματεύσεις για τηλεοπτικά δικαιώματα της Σούπερλιγκα (Superliga).
Η DF ίδρυσε τη Royal League A/S, δανική εταιρεία η οποία ήταν υπευθύνη για τη διοργάνωση της Royal League. Η Royal League διεξήχθη σε συνδυασμό με τις αντίστοιχες σουηδικές και νορβηγικές εγχώριες διοργανώσεις.
Εξωτερικοί σύνδεσμοι
Κατηγορία:Ποδόσφαιρο στη Δανία
Τζενσόν ντι Πιάβε
Το Τζενσόν ντι Πιάβε (ιταλικά: Zenson di Piave, βενετικά: Zenson) είναι ιταλικός δήμος στην Επαρχία του Τρεβίζο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Τρεβίζο
Στρατηγίς Χαυζιζίου
Η Στρατηγίς Χαυζιζίου ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα τον 10ο αιώνα, δημιουργήθηκε περίπου την περίοδο 971-975.
Το Χαυζίζιο ήταν φρούριο στην Μεσοποταμία.
Πηγές
Κατηγορία:Βυζαντινά θέματα